
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 850 

25 Οκτωβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (2,790) στρεμμάτων 
στη θέση «Καμίνια» περιφέρειας κοινότητας Χρυσο- 
βιτσίου Ν. Αρκαδίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
στο κτίριο που βρίσκεται επί της οδού Βασ. Γεωρ¬ 
γίου αρ. 24 του ρυμοτομικού σχεδίου του Δήμου Γυ- 
θείου (Ν, Λακωνίας).:. 2 

Χαρακτηρισμός ως διατηρητέων τεσσάρων (4) κτιρίων 
και δύο (2) όψεων κτιρίων που βρίσκονται εντός του 
ρυμοτομικού σχεδίου Τρίπολης (Ν. Αρκαδίας) και 
καθορισμός ειδικών όρων και περιορισμών δόμη¬ 
σης.. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αρίθ. 1575 (1) 

Κήρυξη αναδασωτέας έκτασης (2,790) στρεμμάτων στη 
θέση «Καμίνια» περιφέρειας κοινότητας Χρυσοβιτσίου 
Ν. Αρκαδίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΑΡΚΑΔΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής απο- 
κεντρώσεως, όπως τροποποιήθηκε και συμπληρώθηκε 
μεταγενέστερα με το Ν.Δ. 532/70 και Ν. 2240/1994. 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών κ.λπ.»’και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9,80. 

5. Την 4906 πρόταση του δασαρχείου Βυτίνας με την 
οποία προτείνεται η κήρυξη της έκτασης που αναφέρεται 
στο θέμα ως αναδασωτέας. 

6. Τις 17996/13.9.1984 και 21185/30.9.1985 αποφά¬ 
σεις Ν. Αρκαδίας, αποφασίζουμε: 

Κηρύσσουμε αναδασωτέα με σκοπό την αποκατάσταση 
της δασικής βλαστήσεως και την διατήρηση του δασικού 
χαρακτήρα της εκτάσεως την δημόσια δασική έκταση εμ- 
βαδοϋ δύο στρεμμάτων και 790πί 2 (2,790) που βρίσκεται 
στη θέση «Καμίνια» περιφέρειας κοινότητας Χρυσοβι- 
τσίου και προσδιορίζεται από τα στοιχεία 1-2-3-4-5-6 

- 7 - 8 - 1 και έχει όρια: 

Ανατολικά: Με επαρχιακή οδό Τρίπολης - Χρυσοβιτσίου 

- Στεμνίτσας - Δημητσάνας. 

Δυτικά: Με ιδιοκτησία ιδίου (καλλιεργημένη έκταση, 
βραχώδης, θεμελιώδης). 

Βόρεια: Με ιδιοκτησία ιδίου (γυμνή βραχώδης έκταση) - 
Επαρχ. οδός Τρίπολης - Χρυσοβιτσίου. 

Νότια: Με ιδιοκτησία αγνώστου - αγροτική οδός προς 
δασ. θέση Καλιό. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 29 Σεπτεμβρίου 1995 

Ο Περκρ/κός Δ/ντής 
ΓΕΩΡΓ. ΜΠΡΕΓΙΑΝΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριβ. 81001/5749 (2) 

Καθορισμός ειδικών όρων και περιορισμών δόμησης στο 

κτίριο που βρίσκεται επί της οδού Βασ. Γεωργίου αρ. 

24 του ρυμοτομικού σχεδίου του Δήμου Γυθείου (Ν. 

Λακωνίας). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α 91). 

2. Την 651/23/5.1.1995 απόφαση του Υφυπουργού 
Περιβάλλοντος, Χωροταξίας και Δημοσίων Έργων «Μετα¬ 
βίβαση αρμοδιοτήτων του Υφυπουργού Περιβάλλοντος, 
Χωροταξίας και Δημοσίων Έργων στο Γενικό Γραμματέα, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων». 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την από 5.6.1995 εισηγητική έκθεση της Διεύθυν¬ 
σης Πολεοδομικού Σχεδιασμοΰ - Τμήμα Παραδοσιακών 
Οικισμών. 

5. Την 71271/5947/7.7.1995 σύμφωνη γνώμη του εν¬ 
διαφερομένου Δημητρίου Μπουτσικάρη. 

6. Την 2/22.3.1995 γνωμοδότηση της ΕΠΑΕ Ν. Λακω¬ 
νίας. 

7. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/92 (Α 
154). 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

I) Στο κτίριο που βρίσκεται επί της οδού Βασ. Γεωργίου 
αριθ. 24 του ρυμοτομικού σχεδίου του δήμου Γυθείου (Ν. 
Λακωνίας) φερόμενο ως ιδιοκτησία του Δημητρίου Μπου¬ 
τσικάρη και του οποίου έχουν χαρακτηρισθεί ως διατηρη¬ 
τέες οι όψεις με την 82923/4735/23.8.91 απόφαση του 
Γεν. Γραμματέα του Υπουργείου Περιβάλλοντος, Χωρο¬ 
ταξίας και Δημοσίων Έργων (Δ' 638) καθορίζονται οι πα¬ 


ρακάτω όροι και περιορισμοί δόμησης. 

1. Επιτρέπεται η προσθήκη καθ' ύψος τμήματος ορό¬ 
φου, όπως φαίνεται με στοιχεία ΑΒΓΔΑ στο σχετικό πρω¬ 
τότυπο διάγραμμα κάλυψης σε κλ. 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την /1995 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

2. Το μέγιστο ύψος του κτιρίου καθορίζεται σε εννέα 
μέτρα και σαράντα εκατοστά του μέτρου (9,40). 

3. Πάνω από το μέγιστο επιτρεπόμενο ύψος επιτρέπε¬ 
ται η κατασκευή στέγης με κεραμίδια βυζαντινού τύπου 
και μέγιστη κλίση τριάντα τοις εκατό (30%). 

4. Επιτρέπεται η αποκατάσταση των διατηρητέων 
όψεων του κτιρίου με την απομάκρυνση της ξύλινης εξω¬ 
τερικής σκάλας και την διαμόρφωση των ανοιγμάτων του 
στην αρχική τους μορφή. 

5. Επιβάλλεται η επανέγκριση της αρχ/κής μελέτης από 
την ΕΠΑΕ για την έγκριση της προσθήκης του τμήματος 
ορόφου, σύμφωνα με τα παρακάτω: 

α. Η δόμηση του ορόφου να περιοριστεί στο περίγραμμα 
του διαγράμματος της παραγράφου 1, ώστε να δημιουρ- 
γείται ακάλυπτη βεράντα σε όλο το μήκος της όψης επί 
της οδού Βασ, Γ εωργίου. 

β. Η μορφολόγηση του όψεων του κτιρίου που προκύ¬ 
πτει σύμφωνα με τα ανωτέρω, πρέπει να ακολουθήσει την 
πρόταση της εναλλακτικής αρχιτεκτονικής λύσης που 
υποβλήθηκε στη Δ/νση Πολεοδομικού Σχεδιασμοΰ και 
εγκρίθηκε με το με αρ. 2/22.3.95 πρακτικό της ΕΠΑΕ Ν 
Λακωνίας προσαρμοζόμενη ανάλογα και ειδικά 

- Να μετατεθεί ο εξώστης της ανατολικής όψης στον 
άξονα του κτιριακού όγκου του ορόφου. 

- Να καταργηθεί ο εξώστης της νότιας όψης και να δια¬ 
μορφωθεί συμπαγές στηθαίο, κατά τα παραδοσιακά πρό¬ 
τυπα, στην δημιουργούμενη ακάλυπτη βεράντα, σε όλο το 
μήκος της όψης αυτής. 

- Να αντικατασταθούν οι δύο εξώστες της βόρειας όψης 
(επί της οδού Ερμού) με έναν, αξονικά του κτιρίου. 

II. Κατά τα λοιπά εξακολουθούν να ισχύουν οι διατάξεις 
που καθορίζονται από τη με αρ. πρωτ. 82923/4735/ 
23.8.91 απόφαση του Γεν. Γραμματέα ΥΠΕΧΩΔΕ (Δ 
636). 

III. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1995 

Με εντολή Υπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. 79940/5688 


<3) ΚΑΤΑΛΟΓΟΣ ΔΙΑΤΗΡΗΤΕΩΝ ΚΤΙΡΙΩΝ 


Χαρακτηρισμός ως διατηρητέων τεσσόρων (4) κτιρίων και 
δύο (2) όψεων κτιρίων που βρίσκονται εντός του ρυμο¬ 
τομικού σχεδίου Τρίπολης (Ν. Αρκαδίας) και καθορι¬ 
σμός ειδικών όρων και περιορισμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/198Ϊ> 
“Γ.Ο.Κ." και άλλες σχετικές διατάξεις» (Α’ 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Την 651/23/5.1.1995 απόφαση του Υπουργού και 
της Υφυπουργού Περιβάλλοντος, Χωροταξίας και Δημο¬ 
σίων Έργων «Μεταβίβαση αρμοδιοτήτων του Υπουργού 
και της Υφυπουργού Περιβάλλοντος, Χωροταξίας και Δη¬ 
μοσίων Έργων στον Γενικό Γραμματέα, στους Γενικούς 
Διευθυντές και στους Προϊσταμένους Διευθύνσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων» (Β’ 11). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 1.7.1994 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το υπ' αριθμ. πρωτ. 7853/27.10.94 έγγραφο του Δή¬ 
μου Τριπόλεως. 

7. Το γεγονός ότι παρήλθε άπρακτη η προθεσμία χωρίς 
να περιέλθουν στη Δ/νση Πολεοδομικού Σχεδιασμού 
αντιρρήσεις των ενδιαφερομένων, σύμφωνα με τις διατά¬ 
ξεις της παρ. 2 του άρθρου 4 του Ν. 1577/1985 (Α' 210) 
όπως τροποποιήθηκε με την παρ. 2 του άρθρου 1 του Ν. 
1772/1989. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διατηρητέα τέσσερα (4) κτίρια 
και δύο (2) όψεις κτιρίων που βρίσκονται εντός του ρυμο¬ 
τομικού σχεδίου Τρίπολης (Ν. Αρκαδίας), όπως φαίνονται 
με αύξοντα αριθμό από το 1 έως το 6 στον παρακάτω πί¬ 
νακα και φαίνονται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 79940/1995 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 


Α/Α Ο.Τ. ΔΙΕΥΘΥΝΣΗ ΚΤΙΡΙΟΥ 

1 344 Νεομάρτυρος ΔημητρΙου 3 

2 344 Νεομάρτυρος ΔημητρΙου 11 

3 344 Νεομάρτυρος Δημητρίου 13 

4 336 Νεομάρτυρος Δημητρίου 12 

και Ρήγα Παλαμίδου 

5 332 Πλατεία Πέτρινου 

6 332 Πλατεία Πέτρινου 

και Εχεμου 


ΚΗΡΥΞΗ 
Όλο το κτίριο 

Όψη 

Όλο το κτίριο 


Όψη 


2. Διατηρητέο χαρακτηρίζεται το αρχικό εκάστοτε κτί¬ 
ριο και η όψη κτιρίου καθώς και τα στοιχεία του περιβάλ¬ 
λοντος αυτό χώρου (μάντρες, αυλόθυρες, κ.λπ.) όπως και 
οι εναρμονιζόμενες με το αρχικό κτίριο μεταγενέστερες 
προσθήκες όχι όμως και τα πόσης φύσεως υπάρχοντα 
προσκτίσματα που αλλοιώνουν το αρχικά κτίριο. Ο καθορι¬ 
σμός των προσκτισμάτων ή των στοιχείων που αλλοιώνουν 
το αρχικό κτίριο και η όψη κτιρίου πραγματοποιείται από 
την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στα πιο πάνω κτίρια και όψεις κτιρίων που χαρακτηρί¬ 
ζονται ως διατηρητέα, απαγορεύεται κάθε αφαίρεση, αλ¬ 
λοίωση ή καταστροφή τόσο των επί μέρους αρχιτεκτονι¬ 
κών ή καλλιτεχνικών διακοσμητικών στοιχείων τους, όσο 
και του κτιρίου συνολικά πλην των προσκτισμάτων ή των 
στοιχείων των κτιρίων και όψεων κτιρίων για τα οποία π 
ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του κτιρίου και όψης κτιρίου και δεν θίγονται τα διατη¬ 
ρητέα στοιχεία τους. 

5. Σε περίπτωση αποκατάστασης κτιρίου και όψης κτι¬ 
ρίου που έχει υποστεί μεγάλες αλλοιώσεις και υπάρχουν 
ανεπαρκή στοιχεία για το ίδιο το κτίριο, πρέπει να λαμβά- 
νεται υπόψη η βασική αρχιτεκτονική σύνθεση και η συγγε¬ 
νής μορφολογία και τεχνολογία των όψεων των κτιρίων 
της περιοχής. 

6α. Αιτήσεις για ανέγερση νέων κτιρίων στα οικόπεδα 
που υπάρχουν διατηρητέα κτίρια και όψεις κτιρίων και για 
προσθήκες στα διατηρητέα κτίρια και στα κτίρια που δια¬ 
τηρούνται οι όψεις τους, αποστέλλονται από την Πολεο- 
δομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με 
γνώμη της (ΕΠΑΕ), για ειδικές ρυθμίσεις σύμφωνα με την 
παρ. 2 του άρθρου 4 του Ν. 1577/85 περί ΓΟΚ, εφόσον 
δεν παραβλάπτεται το διατηρητέο κτίριο και η όψη κτιρίου 
και ο χώρος που το περιβάλλει. 

β. Κατ' εξαίρεση από το προηγούμενο εδάφιο και με 
σύμφωνη γνώμη της (ΕΠΑΕ) επιτρέπονται προσθήκες 
κατ' επέκταση διατηρητέου κτιρίου περιορισμένων δια¬ 
στάσεων, εφόσον κριθούν απαραίτητες για τη λειτουργική 
εξυπηρέτηση του κτιρίου. 

7.α. Δεν επιτρέπεται η τοποθέτηση φωτεινών επιγρα¬ 
φών και διαφημίσεων στο χαρακτηριζόμενα ως διατηρη¬ 
τέα κτίρια και τις όψεις κτιρίων. Επιτρέπονται μόνο οι πε¬ 
ριορισμένων διαστάσεων επιγραφές που πληροφορούν 
για τυχόν χρήση των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών 

επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. 

Οι φωτεινές επιγραφές στα ισόγεια των καταστημάτων 
έστω και αν τοποθετούνται μέσα στις προσθήκες έχουν 
χρώμα λευκό ή κίτρινο, σταθερό και συνεχές και αποτε¬ 
λούνται από μεμονωμένα στοιχεία, γράμματα, αριθμούς. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και στις όψεις κτιρίων και 
στο χώρο που τα περιβάλλει καθώς και για την τοποθέ¬ 


τηση επιγραφών απαιτείται η έγκριση της (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεΐ στην Εφημερίδα της Κυβερ¬ 
νήσεως. 

Αθήνα, 22 Σεπτεμβρίου 1995 

Με εντολή Υπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 












